У сваю чаргу міністр гандлю Пакістана Хурам Дастгір Хан, які з'яўляецца старшынёй пакістанскай часткі міжурадавай камісіі, лічыць, што краіны ў бліжэйшы час выйдуць на новы ўзровень супрацоўніцтва. "З моманту візіту Прэзідэнта Беларусі ў Пакістан мы правялі вялікую работу па актывізацыі супрацоўніцтва. Асаблівае значэнне для Пакістана мае ўзаемадзеянне з Беларуссю ў сферы вытворчасці сельгастэхнікі. Акрамя гэтага нам хацелася б развіваць супрацоўніцтва ў тэкстыльнай прамысловасці, вытворчасці фармацэўтычных прадуктаў, спартыўных тавараў і прадуктаў харчавання", - сказаў Хурам Дастгір Хан, дадаўшы, што міжурадавая камісія пачынае ўжо працаваць над стварэннем умоў для ўзаемадзеяння беларускіх і пакістанскіх кампаній у гэтых сектарах.